ገብረመድህን፡ ካብዚ ከባቢ [ትግራይ] ዝመፃእኹ ብምዃነይ ነቲ ጋንታ ብማዕዶ ክርእዮ ከለኹ ዝፈጥረለይ ስምዒታት ነይሩ'ዩ። ኣብቲ ሽዑ እዋን ግን፡ ጋንታ መቐለ ብቕርፅን ቅድን ዝተፈለየ ነገር ነይርዎ'ኳ እንተዘይበልኩ፡ ብውፅኢት ግን ደሓን ነይሩ። ምንጪ ስእሊ, ATAKLTI/MEKATECHA ENTERTAINMENT መግለጺ ስእሊ, ኣሰልጣኒ ገብረመድህን ሃይለ (ፀጋም) ምስ ኣሰልጣኒ ዮሃንስ ሳህለ (የማን) ከመይ ዓወት የመዝግቡ ከም ዝነበሩ'ውን ይከታተሎም ነይረ። ዝበዝሕ እዋን ሸቶ ኣብ ምቑፃር ፀገም እንተነበሮም'ውን ኣብ ምክልኻል ግን ፅቡቕ ነይሮም። ካብ ሜድኦም ወፃኢ ኣብ ዝገብርዎም ፀዋታታት ግን ስዕረታት ከጋጥሞም ይዕዘብ። ብሓፈሻ ግን ብደገ ኮይነ ክርእዮ ከለኹ፡ ደጋፋይ ዓቕሚ ፈጢሩሉ ከም ዝነበረ ክግንዘብ ክኢለ። ከምዚ ዝበለ ደጋፊ ኣብ ትግራይ ይኹን ኢትዮጵያ ክርእይ ከለኹ ንፈለማ እዋን'ዩ። ተፃዋትን ኣሰልጣንን ኮይነ ከምዚ ዝበለ ኣጋጢሙኒ ኣይፈልጥን። ስለዚ 70 ወይ 80 ሽሕ ደጋፊ ንዘለዋ ጋንታ 'ከሰልጥን ኣለኒ' ኢልካ ዘይትለዓዓለሉ ምኽንያት የለን። ቢቢሲ፡ ንኻልኣይ ዙር ፀዋታት ፕሪምየርሊግ እንታይ ዝተፈለየ ምድላዋት ገይርኩም ኣለኹም?
